CELEX: 62008TN0582
Language: sk
Date: 2008-12-30 00:00:00
Title: Vec T-582/08: Žaloba podaná 30. decembra 2008 – Carpent Languages/Komisia

21.3.2009   
            
            
               SK
            
            
               Úradný vestník Európskej únie
            
            
               C 69/43
            
         Žaloba podaná 30. decembra 2008 – Carpent Languages/Komisia
   (Vec T-582/08)
   (2009/C 69/96)
   Jazyk konania: francúzština
   Účastníci konania
   
      Žalobkyňa: Carpent Languages SPRL (Brusel, Belgicko) (v zastúpení: P. Goergen, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               rozhodnúť, že žaloba je prípustná a dôvodná,
            
         
               —
            
            
               preto zrušiť rozhodnutie, ktorým bola zamietnutá ponuka žalobkyne,
            
         
               —
            
            
               zrušiť rozhodnutie, ktorým bola zákazka zadaná súkromnej spoločnosti s ručením obmedzeným ADIE TECHNICS,
            
         
               —
            
            
               subsidiárne, v prípade, ak Súd prvého stupňa nevyhovie návrhu na zrušenie napadnutého rozhodnutia, uložiť Komisii povinnosť na zaplatenie náhrady majetkovej a nemajetkovej ujmy vzniknutej žalobkyni vo výške 200 000 eur (dvestotisíc eur),
            
         
               —
            
            
               zaviazať Komisiu Európskych spoločenstiev na náhradu trov konania vzniknutých v tomto konaní.
            
         Žalobné dôvody a hlavné tvrdenia
   Žalobkyňa spochybňuje rozhodnutie Komisie o zamietnutí jej ponuky, ktorú predložila v rámci verejného obstarávania na časť č. 4 zákazky nazvanej „Viacnásobné rámcové zmluvy na poskytovanie služieb organizovania schôdzí a konferencií“ (Ú. v. 2008, S 58-77561), ako aj rozhodnutie o zadaní zákazky inému uchádzačovi. Žalobkyňa okrem toho žiada náhradu škody údajne spôsobenej napadnutým rozhodnutím.
   Na podporu svojej žaloby, žalobkyňa uvádza tri žalobné dôvody založené:
   
               —
            
            
               na porušení povinnosti odôvodnenia tým, že Komisia neupresnila ani počet bodov, ktoré získal úspešný uchádzač, ani výhody úspešnej ponuky vo vzťahu k ponuke žalobkyne, okrem toho Komisia neupresnila žalobkyni, ktorá z jej dvoch predložených štúdií prípadu nezískala dostatočný počet bodov,
            
         
               —
            
            
               na zjavne nesprávnom posúdení, nakoľko hodnotiaca komisia pridelila jednej zo štúdií prípadu predložených žalobkyňou nižšie hodnotenie o 70 bodov, napriek skutočnosti, že žalobkyňa v súlade so súťažnými podkladmi upresnila prístup, ktorý sledovala na poskytnutie požadovaných služieb, prostriedky určené na plnenie jednotlivých úloh, rozpis prác, ako aj odhad nákladov,
            
         
               —
            
            
               na porušení zásady rovnosti zaobchádzania a zásady nediskriminácie ako sú definované v článku 89 ods. 1 finančného nariadenia tým, že úspešný uchádzač o zákazku, pokiaľ ide o technické schopnosti, nespĺňa kritériá výberu.